钦定古今图书集成/明伦汇编/氏族典/第154卷 > 《廖用贤尚友录》 > 温璋
## 钦定古今图书集成/明伦汇编/氏族典/第154卷 > 《廖用贤尚友录》 > 温璋

按《唐书温大雅传》：“大雅四世孙佶，佶子造，造子璋，以
父荫累官大理丞，擢侍御史，迁婺州刺史，以政有绩，
赐金紫，徙庐、宋二州刺史。宣州逐郑薰也，崔铉调淮
南兵讨之，以璋为宣州刺史。事平，就拜观察使，擢武
宁节度使。银刀军骄横，累将姑息，而璋政严明，惧之，
相率逐璋。诏徙邠宁节度，历京兆尹。璋素彊干鉏宿”
弊，豪右慑服。加检校吏部尚书。同昌公主薨，懿宗诛
医无状者，系亲属三百馀人，璋极谏，贬振州司马，仰
药死。